Subject: Kaevandamise loa taotluse kooskõlastamine
From: Erki Vaguri <[email-masked]>
To: "[email-masked]" <[email-masked]>
Date: Wed, 5 Oct 2022 12:17:40 +0000

Tere,

Esitan teile kooskõlastamiseks Keskkonnaameti soovil Pallika liivakarjääri kaevandamise loa taotluse kuivõrd antud maa-ala asub riigi põhimaantee nr 4 vahetusläheduses ja Transpordiamet on sama ala geolooglise uuringu raames tõstatanud järgmise küsimuse:

Riigitee nr 4 Tallinn-Pärnu-Ikla (E67) km 78,8-99,0 Konuvere – Pärnu-Jaagupi lõigu eelprojekt (2+2 sõidurajaga I klassi maantee), kus täpsemaid lahendusi hetkel veel pole (projekt valmib jaanuaris 2024) ning samuti ei ole veel tehtud ulukiuuringut. Kehtivas Via Baltica teemaplaneeringus on märgitud km 92-93 lõigule konfliktala, mille ulatuses tuleb täpsustada metsloomade ülekäiguteid ja tagavate rajatiste asukoha. Tõenäoliselt on vajalik antud kohta kavandada ökodukt (vm loomarajatis), selle vajadusele on viidatud ka riigitee 4 Tallinn-Pärnu-Ikla km 92,6-120,6 Libatse-Nurme projekti ulukianalüüside koostamisel. Lisaks pööran tähelepanu, et seni kuni uut (km 78,8-99) projektlahendust ei ole valminud, tuleks arvestada varasemalt koostatud põhimaantee nr 4 (E67) Tallinn-Pärnu-Ikla km 77,7 – 88,7 Konuvere-Jädivere lõigu põhiprojektiga (Tuulekaru OÜ töö nr 17018). Projektiga on kavandatud km-l ca 78 ökodukt.

Kooskõlastatavas taotluses on põhjalikult käsitletud keskkonnaspetsialisi poolt karjääri ja ökodukti mõju 6. peatükis. Küsimuste tekkimisel palun võtke ühendust. Taotluse leiate antud kirja manusest.

Lugupidamisega

Erki Vaguri

OÜ Inseneribüroo STEIGER
Männiku tee 104, 11216 Tallinn
Mobiil: +372 53 40 37 90
Telefon: +372 66 81 017
www.steiger.ee<http://www.steiger.ee/>